|  |
| --- |
| 33. SJEDNICA GRADSKOG VIJEĆA GRADA POŽEGE  TOČKA 1. DNEVNOG REDA  I Z V J E Š Ć E  o radu Gradonačelnika Grada Požege za razdoblje  od 1. srpnja do 31. prosinca 2024. godine  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Veljača, 2025. |

|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*yla\*icz\*cjB\*jCy\*jus\*zew\*- +\*eDs\*lyd\*lyd\*lyd\*lyd\*jvv\*gsj\*ozl\*qEj\*tbu\*zfE\*- +\*ftw\*Bbb\*BDa\*Dnv\*lBg\*Dbr\*CBc\*stD\*Djb\*Dia\*onA\*- +\*ftA\*sqE\*wFB\*mAx\*FxA\*uac\*FwE\*wna\*sEt\*wCe\*uws\*- +\*xjq\*szp\*vxa\*ody\*ghw\*nBj\*qEj\*blc\*wlx\*DmD\*uzq\*- |

Slika na kojoj se prikazuje simbol, crveno, zastava

Sadržaj generiran umjetnom inteligencijom može biti netočan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran umjetnom inteligencijom može biti netočan.GRAD POŽEGA

Gradonačelnik

KLASA: 024-02/25-03/3

URBROJ: 2177-1-01/01-25-2

Požega, 10. veljače 2025.

GRADSKOM VIJEĆU GRADA POŽEGE

PREDMET: Izvješće o radu Gradonačelnika Grada Požege za razdoblje

od 1. srpnja do 31. prosinca 2024. godine

- dostavlja se

Na osnovi članka 35.b stavka 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.), dostavlja se Naslovu na razmatranje i usvajanje Izvješće o radu Gradonačelnika Grada Požege za razdoblje od 1. srpnja do 31. prosinca 2024. godine te Prijedlog Zaključka u svezi navedenog Izvješća.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Zaključka Gradskog vijeća Grada Požege
3. Izvješće o radu Gradonačelnika Grada Požege za razdoblje od 1. srpnja do 31. prosinca 2024. godine

|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*yla\*icz\*cjB\*jCj\*jus\*zew\*- +\*eDs\*lyd\*lyd\*lyd\*lyd\*eBw\*bqs\*yfo\*jrg\*dnw\*zfE\*- +\*ftw\*mdk\*vCa\*caa\*ibB\*nii\*tso\*awa\*ibB\*qbb\*onA\*- +\*ftA\*bwq\*yit\*myg\*tiD\*jmb\*BDu\*pyb\*xEc\*yae\*uws\*- +\*xjq\*bvE\*vmj\*Bli\*dBw\*gtw\*llj\*agj\*oCz\*jvm\*uzq\*- |

Slika na kojoj se prikazuje simbol, crveno, zastava

Sadržaj generiran umjetnom inteligencijom može biti netočan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran umjetnom inteligencijom može biti netočan.GRAD POŽEGA

Gradonačelnik

KLASA: 024-02/25-03/3

URBROJ: 2177-1-01/01-25-3

Požega, 10. veljače 2025.

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) te članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 10. veljače 2025. godine, donosi

Z A K L J U Č A K

Gradonačelnik Grada Požege podnosi Gradskom vijeću Grada Požege na razmatranje i usvajanje Izvješće o radu za razdoblje od 1. srpnja do 31. prosinca 2024. godine.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*yla\*icz\*cjB\*jBj\*jus\*zew\*- +\*eDs\*lyd\*lyd\*lyd\*lyd\*xDu\*mzl\*xru\*gls\*jvm\*zfE\*- +\*ftw\*lmk\*Aqs\*EFA\*lqg\*uAr\*pwz\*vdk\*xta\*yzd\*onA\*- +\*ftA\*wec\*wCv\*pwg\*mwc\*Bjc\*hyC\*lnt\*mys\*abt\*uws\*- +\*xjq\*bmk\*ojt\*ngz\*kxb\*pzC\*rxo\*ufy\*kzd\*xbo\*uzq\*- |

PRIJEDLOG

Slika na kojoj se prikazuje simbol, crveno, zastava

Sadržaj generiran umjetnom inteligencijom može biti netočan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran umjetnom inteligencijom može biti netočan.GRAD POŽEGA

Gradsko vijeće

KLASA: 024-02/25-03/3

URBROJ: 2177-1-02/01-25-4

Požega, \_\_. veljače 2025.

Na temelju članka 35. stavka 1. točke 6., u svezi s člankom 35.b stavkom 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 20. i članka 119. stavka 1. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 33. sjednici, održanoj dana, \_\_. veljače 2025. godine, donosi

Z A K L J U Č A K

o prihvaćanju Izvješća o radu Gradonačelnika Grada Požege za razdoblje

od 1. srpnja do 31. prosinca 2024. godine

I.

Gradsko vijeće Grada Požege prihvaća Izvješće o radu Gradonačelnika Grada Požege za razdoblje od 1. srpnja do 31. prosinca 2024. godine.

II.

Ovaj će se Zaključak objaviti u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradonačelniku, ovdje
2. Upravnim tijelima Grada Požege
3. Pismohrani

|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*yla\*icz\*cjB\*jaz\*jus\*zew\*- +\*eDs\*lyd\*lyd\*lyd\*lyd\*bkl\*bko\*fBy\*rsl\*ivk\*zfE\*- +\*ftw\*vcs\*Fwy\*DDq\*lCg\*osw\*CkE\*swe\*vvn\*ots\*onA\*- +\*ftA\*yoa\*Cbm\*skh\*Fwk\*mja\*krB\*trn\*wcF\*btb\*uws\*- +\*xjq\*chy\*pzC\*iaw\*kmz\*Aoy\*nyh\*FDs\*lCz\*Day\*uzq\*- |

Slika na kojoj se prikazuje simbol, crveno, zastava

Sadržaj generiran umjetnom inteligencijom može biti netočan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran umjetnom inteligencijom može biti netočan.GRAD POŽEGA

Gradonačelnik

KLASA: 024-02/25-03/3

URBROJ: 2177-1-04/01-25-1

Požega, 10. veljače 2025.

GRADSKOM VIJEĆU GRADA POŽEGE

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21. i 11/22.),podnosi se

I Z V J E Š Ć E

o radu za razdoblje od 1. srpnja do 31. prosinca 2024. godine

1. UVOD

Člankom 35.b Zakona o lokalnoj i područnoj (regionalnoj) samoupravi Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) (u nastavku teksta: ZLP(R)S) i člankom66. stavkom 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut), propisano je da je gradonačelnik dužan dva puta godišnje podnijeti izvješće o svom radu.

Na temelju odredbi Statuta Gradonačelnik Grada Požege (u nastavku teksta: Gradonačelnik) priprema prijedloge općih akata, izvršava i osigurava izvršenje općih akata koje donosi Gradsko vijeće kao predstavničko tijelo, utvrđuje prijedlog proračuna Grada Požege i izvršenje proračuna, predlaže Gradskom vijeću donošenje proračuna, odluke o izvršavanju proračuna te polugodišnjeg i godišnjeg izvještaja o izvršavanju proračuna, upravlja pokretninama, nekretninama i imovinom u vlasništvu Grada Požege, odlučuje o stjecanju i otuđivanju pokretnina i nekretnina te drugom raspolaganju imovinom Grada Požege (čija pojedinačna vrijednost ne prelazi 0,5% iznosa prihoda bez primitka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, ako je stjecanje i otuđivanje planirano u Proračunu Grada Požege i provedeno u skladu sa zakonskim propisima), donosi pravilnik o unutarnjem redu za upravna tijela Grada Požege, donosi odluku o kriterijima za ocjenjivanje službenika i namještenika, te načinu provođenja ocjenjivanja, utvrđuje plan prijma u službu u upravna tijela Grada Požege, predlaže izradu prostornog plana kao i njegove izmjene i dopune, organizira zaštitu od požara na području Grada Požege i vodi brigu o uspješnom provođenju i poduzimanju mjera za unapređenje zaštite od požara, usmjerava djelovanje upravnih odjela i službi Grada Požege u obavljanju poslova iz samoupravnog djelokruga Grada Požege, nadzire rad upravnih odjela i službi u samoupravnom djelokrugu i poslovima državne uprave, daje mišljenje o prijedlozima koje podnose drugi ovlašteni predlagatelji i dr.

**II.** AKTIVNOSTI GRADONAČELNIKA KAO NOSITELJA IZVRŠNE VLASTI

* + - 1. U razdoblju od 1. srpnja do 31. prosinca 2024. godine (u nastavku teksta: izvještajno razdoblje) održane su tri sjednice Gradskog vijeća (redovne).

Svi opći akti, kao i određeni pojedinačni akti koje donosi Gradsko vijeće sukladno zakonskoj odredbi objavljeni su u Službenim novinama Grada Požege, odnosno na mrežnim stranicama Grada Požege.

Sukladno obvezi iz članka 79. ZLP(R)S, svi opći akti šalju se i na nadzor zakonitosti nadležnom tijelu državne uprave u čijem je djelokrugu opći akt zajedno s izvodom iz zapisnika koji se odnosi na postupak donošenja općeg akta propisan statutom i poslovnikom, u roku od petnaest dana od dana donošenja općeg akta.

Sukladno odredbi članka 120. Statuta određeno je da gradonačelnik u poslovima iz svog djelokruga donosi odluke, zaključke, pravilnike i druge akte kada je za to ovlašten zakonom ili općim aktom Gradskog vijeća.

Gradonačelnik je sukladno ovlastima iz članka 62. Statuta i djelokrugu poslova Upravnog odjela za samoupravu, u izvještajnom razdoblju utvrdio prijedloge akata koji su usvojeni na Gradskom vijeću Grada Požege (u nastavku teksta: Gradsko vijeće), kako slijedi:

- na 30. sjednici Gradskog vijeća (19. rujna 2024. godine):

|  |
| --- |
| Informacija o izvješću o obavljenoj financijskoj reviziji Grada Požege za 2022. godinu |
| Izvješće o korištenju proračunske zalihe za razdoblje od 1. travnja do 30. lipnja 2024. godine |
| Izvješće o radu Gradonačelnika Grada Požege za razdoblje od 1. siječnja do 30. lipnja 2024. godine |
| Polugodišnji izvještaj o izvršenju Proračuna Grada Požege za 2024. godinu |
| Izvješće o realizaciji Programa javnih potreba u kulturi u Gradu Požegi za prvo polugodište 2024. godine |
| Izvješće o realizaciji javnih potreba u predškolskom odgoju i školstvu u Gradu Požegi za prvo polugodište 2024. godine |
| Izvješće o realizaciji Programa javnih potreba u sportu u Gradu Požegi za prvo polugodište 2024. godine |
| Izvješće o realizaciji Programa javnih potreba u socijalnoj skrbi u Gradu Požegi za prvo polugodište 2024. godine |
| Izvješće o realizaciji Programa javnih potreba u turizmu i ostalih udruga i društva građana u Gradu Požegi za prvo polugodište 2024. godine |
| II. izmjene i dopune Proračuna Grada Požege za 2024. godinu |
| Zaključak o usvajanju Programa o izmjenama i dopuni Programa rada upravnih tijela Grada Požege za 2024. godinu |
| Odluka o izmjeni i dopuni Odluke o raspodjeli rezultata Grada Požege za 2023. godinu |
| Izmjene i dopune Programa javnih potreba u kulturi u Gradu Požegi za 2024. godinu |
| Izmjene i dopune Programa javnih potreba u predškolskom odgoju i školstvu u Gradu Požegi za 2024. godinu |
| Izmjene i dopune Programa javnih potreba u sportu u Gradu Požegi za 2024. godinu |
| Izmjene i dopune Programa javnih potreba u socijalnoj skrbi u Gradu Požegi za 2024. godinu |
| Izmjene i dopune Programa javnih potreba u turizmu i ostalih udruga i društava građana u Gradu Požegi za 2024. godinu |
| II. izmjene Programa građenja objekata i uređaja komunalne infrastrukture za 2024. godinu |
| II. izmjene Programa održavanja komunalne infrastrukture i Opsega radova na održavanju uređenog građevinskog zemljišta u Gradu Požegi i prigradskim naseljima za 2024. godinu |
| II. izmjene Odluke o mjerilima i načinu rasporeda sredstava komunalne naknade za komunalne djelatnosti za 2024. godinu |
| II. izmjene Programa utroška sredstava šumskog doprinosa za Grad Požegu za 2024. godinu |
| Odluka o donošenju Procjene rizika od velikih nesreća za područje Grada Požege |
| Odluka o pokretanju izrade Strategije zelene urbane obnove |
| Odluka o izmjeni i dopuni Odluke o načinu upravljanja i korištenja sportskih građevina u vlasništvu Grada Požege |
| Odluka o izmjeni Odluke o načinu pružanja javne usluge sakupljanja komunalnog otpada na području Grada Požege |
| Odluka o komunalnim djelatnostima na području Grada Požege |
| Odluka o stavljanju izvan snage Odluke o prodaji nekretnine u vlasništvu Grada Požege |
| Odluka o prodaji nekretnina k.č.br. 3407/4, 3407/5 i 3407/6, u k.o. Požega |
| Odluka o parkiranju |
| Odluka o uvjetima i načinu sufinanciranja programa dječjih vrtića u vlasništvu drugih osnivača na području Grada Požege |
| Odluka o sufinanciranju troškova smještaja djece s područja Grada Požege u Dječjem vrtiću „Bambi“ Kaptol, Podružnica Alilovci |

- na 31. sjednici Gradskog vijeća (25. studenoga 2024. godine):

|  |
| --- |
| Zaključak o usvajanju Izvješća o korištenju proračunske zalihe za razdoblje od 1. srpnja do 30. rujna 2024. godine |
| Odluka o donošenju IV. izmjena i dopuna Prostornog plana uređenja Grada Požege |
| Odluka o prijenosu prava vlasništva nekretnine k.č.br. 2124 upisane u z.k.ul.br. 6842 u k.o. Požega |
| Odluka o osnivanju Gradskog kazališta Požega |
| Odluka o osnivanju Savjeta mladih Grada Požege |
| Odluka o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za period od 1. siječnja do 30. travnja 2025. godine |
| Odluka o izmjenama i dopunama Odluke o komunalnim djelatnostima na području grada Požege |
| Odluka o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o. |
| Rješenje o razrješenju predsjednika i članova Povjerenstva za procjenu šteta od prirodnih nepogoda |
| Rješenje o imenovanju Povjerenstva za procjenu šteta od prirodnih nepogoda |

- na 32. sjednici Gradskog vijeća (16. prosinca 2024. godine):

|  |
| --- |
| III. izmjene i dopune Proračuna Grada Požege za 2024. godinu |
| Izmjene i dopune Programa rada upravnih tijela Grada Požege za 2024. godinu |
| Program o izmjenama i dopunama Programa javnih potreba u kulturi u Gradu Požegi za 2024. godinu |
| Program o izmjenama i dopunama Programa javnih potreba u predškolskom odgoju i školstvu u Gradu Požegi za 2024. godinu |
| Program o izmjenama i dopunama Programa javnih potreba u sportu u Gradu Požegi za 2024. godinu |
| Program o izmjenama i dopunama Programa javnih potreba u socijalnoj skrbi u Gradu Požegi za 2024. godinu |
| Program o izmjenama i dopunama Programa javnih potreba u turizmu i ostalih udruga i društava građana u Gradu Požegi za 2024. godinu |
| Program o III. izmjeni Programa građenja objekata i uređaja komunalne infrastrukture za 2024. godinu |
| Program o III. izmjeni Programa održavanja komunalne infrastrukture i Opsega radova na održavanju uređenog građevinskog zemljišta u Gradu Požegi i prigradskim naseljima za 2024. godinu |
| III. izmjene Programa utroška sredstava šumskog doprinosa za Grad Požegu za 2024. godinu |
| Odluka o III. izmjeni Odluke o mjerilima i načinu rasporeda sredstava komunalne naknade za komunalne djelatnosti za 2024. godinu |
| Proračun Grada Požege za 2025. godinu |
| Program rada upravnih tijela Grada Požege za 2025. godinu |
| Odluka o izvršavanju Proračuna Grada Požege za 2025. godinu |
| Program javnih potreba u kulturi u Gradu Požegi za 2025. godinu |
| Program javnih potreba u predškolskom odgoju i školstvu u Gradu Požegi za 2025. godinu |
| Program javnih potreba u sportu u Gradu Požegi za 2025. godinu |
| Program javnih potreba u socijalnoj skrbi i demografskih mjera u Gradu Požegi za 2025. godinu |
| Program javnih potreba u turizmu i ostalih udruga i društava građana u Gradu Požegi za 2025. godinu |
| Program građenja objekata i uređaja komunalne infrastrukture za 2025. godinu |
| Program održavanja komunalne infrastrukture i Opseg radova na održavanju uređenog građevinskog zemljišta u Gradu Požegi i prigradskim naseljima za 2025. godinu |
| Program utroška sredstava šumskog doprinosa za Grad Požegu za 2025. godinu |
| Odluka o mjerilima i načinu rasporeda sredstava komunalne naknade za komunalne djelatnosti za 2025. godinu |
| Program o rasporedu sredstava naknade za zadržavanje nezakonite izgrađenih zgrada u prostoru za 2025. godinu |
| Program korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2025. godini |
| Odluka o donošenju Plana djelovanja u području prirodnih nepogoda za 2025. godinu |
| Odluka o izmjeni i dopuni Odluke o komunalnom doprinosu |
| Odluka o izmjenama Odluke o socijalnoj skrbi Grada Požege |
| Odluka o demografskim mjerama Grada Požege |
| Odluka o nagrađivanju najuspješnijih učenika osmih razreda |
| Odluka o davanju prethodne suglasnosti na Statut Gradske knjižnice Požega |
|  |

2. Na temelju posebnih propisa, a u skladu s planom Proračuna Grada Požege za 2024. godinu u izvještajnom razdoblju, Gradonačelnik je pokrenuo određene aktivnosti te donio određene odluke, kako slijedi:

1. U izvještajnom razdoblju kroz Upravni odjel za financije i proračun (u nastavku teksta: UOFIP) obavljeni su sljedeći poslovi:

- sastavljeni su polugodišnji i devetomjesečni financijski izvještaji za Grad Požegu i proračunske korisnike (Gradsku knjižnicu Požega, Gradsko kazalište Požega, Gradski muzej Požega, Dječji vrtić Požega, Javnu vatrogasnu postrojbu Grada Požega, Lokalnu razvojnu agenciju Požega), te polugodišnji konsolidirani izvještaj za prvu polovicu 2024. godine

- pripremljen je prijedlog II. i III. rebalansa Proračuna Grada Požege za 2024. godinu, te upućeni na usvajanje Gradskom vijeću Grada Požege

- napravljena je jedna preraspodjela Proračuna Grada Požege za 2024. godinu

- pripremljen je prijedlog Proračuna Grada Požege za 2025. godinu s projekcijama za 2026. i 2027. godinu, te upućen na usvajanje Gradskom vijeću Grada Požege

- napravljeno je Polugodišnje izvješće o izvršenju Proračuna Grada Požege za 2024. godinu, te upućeno na usvajanje Gradskom vijeću Grada Požege

- sastavljana su i predana izvješća obračuna PDV-a, te plaćanja PDV-a

- obavljano je mjesečno praćenje izvršenja Proračuna

- obavljeni su mjesečni obračuni i isplate plaće i drugih primanja za zaposlene Grada Požege i zaposlene kod proračunskih korisnika, popunjavanje svih obrazaca u svezi isplata, te dostavljanje istih Poreznoj upravi

- obavljeni su mjesečni obračuni i isplate naknada gradskim vijećnicima, članovima radnih tijela Gradskog vijeća i povjerenstava

- obavljeno je mjesečno usklađivanje analitičke i sintetičke evidencije

- svakodnevno su obavljani poslovi u svezi praćenja priljeva novčanih sredstava, utvrđivanja zakonske i računske ispravnosti dokumenata (ulaznih računa, blagajni, temeljnica, izvoda), kontiranja i knjiženja dokumenata, vođenja blagajničkog poslovanja, vođenja analitičke evidencije dugotrajne imovine i sitnog inventara, vođenja knjige ulaznih i izlaznih računa, podmirivanja obveza prema dobavljačima za Grad i proračunske korisnike, sastavljanje prijedloga kompenzacija i knjiženja istih

- upućene su opomene za pojedina ostala nenaplaćena potraživanja

- praćeni su zakonski propisi u cilju primjene istih, te drugi poslovi.

Planirana sredstva kroz UOFIP u iznosu 2.903.790,00 €, realizirana su u izvještajnom razdoblju u iznosu 1.277.538,04 € za projekte i aktivnosti planirane programom rada i proračunom.

2. Upravni odjel za društvene djelatnosti obavlja poslove na osiguranju uvjeta za zadovoljavanje lokalnih potreba stanovnika Grada Požege u području brige o djeci, obrazovanja i odgoja, socijalne skrbi i zdravstva kao i područja kulture, sporta i tehničke kulture.

FINANCIRANJE UDRUGA U KULTURI I OSTALA KULTURNA DOGAĐANJA

Na prijedlog Kulturnog vijeća Grada Požege, Gradonačelnik je 12. siječnja 2024. donio Odluku o raspodjeli sredstava na poziciji - Program udruge u kulturi i ostala kulturna događanja u 2024. godini (Službene novine Grada Požege, broj: 4/24.), a tom Odlukom na poziciji Program udruga u kulturi, planirana su sredstva u iznosu od 40.000,00 € za 24 udruge iz kulture s kojima su potpisani ugovori o dodjeli financijskih sredstava te su im sredstva dodjeljivanja tijekom cijele godine, ovisno o zahtjevima.

Osim udruga putem javnog poziva, kroz Upravni odjel za društvene djelatnosti sufinanciraju se kulturne manifestacije te je u izvještajnom razdoblju sufinancirano održavanje kulturnih događanja, kako slijedi: 1. Memorijalni koncert "Stanko Raguž", Snimanje pjesme Slavonski prkos, Folklorni susreti u Kreševu (BiH), Orguljaške večeri 2024., 35. Susreti plesnih ansambala Hrvatske te Božićni koncert u požeškoj katedrali,

Nadalje, u 2024. godini sufinanciran je i rad HAZU-a u Požegi, s mjesečnim doznakama sredstava za rad.

U razdoblju od 5. do 7. rujna 2024. godine održan je Festival Zlatne žice Slavonije 2024., u sklopu kojega je održana i manifestacija Folklorna riznica Zlatne žice Slavonije, u organizaciji Grada Požege i Turističke zajednice Grada Požege te uz sufinanciranje sponzora, Požeško-slavonske županije i Ministarstva kulture.

FINANCIRANJE OSTALIH UDRUGA I DRUŠTAVA

Gradonačelnik je na prijedlog Povjerenstva za potpore udrugama građana donio 1. ožujka 2024. godine Odluku u svezi raspodjele sredstava na pozicijama Udruge proizašle iz Domovinskog rata, Ostale udruge i društava građana, Udruge invalida te Humanitarne udruge u 2024. godini (Službene novine Grada Požege, broj: 5/24.) te su sa svim udrugama potpisani su ugovori o dodjeli financijskih sredstava koja su dodjeljivanja temeljem zahtjeva udruga. Predmetnom Odlukom planirana su sredstva za:

* + Udruge proizašle iz Domovinskog rata (11 udruga) u iznosu od 30.000,00 €
  + Ostale udruge i društva građana za tekuće donacije (32 udruge) u iznosu od 38.000,00 €
  + Udruge invalida (devet udruga) u iznosu od 11.000,00 €
  + Humanitarne udruge (tri udruge) u iznosu od 2.000,00 €.

ODGOJ, OBRAZOVANJE I PREDŠKOLSKI ODGOJ

Stipendije, školarine i druge naknade sufinancirane su:

- temeljem Odluke o dodjeli stipendije darovitim učenicima srednjih škola za školsku godinu 2024./2025. (Službene novine Grada Požege, broj: 18/24.), 17. listopada 2024. godine potpisani su ugovori o stipendiranju s 10 novih stipendista, darovitih učenika srednjih škola koji primaju stipendiju od 70,00 €, mjesečno

- temeljem Odluke o dodjeli stipendije za akademsku godinu 2024./2025. (Službene novine Grada Požege, broj: 22/24.), potpisani su 27. prosinca 2024. godine ugovori o stipendiranju s 20 novih stipendista, studenata koji primaju stipendiju od 185,00 €, mjesečno.

Sufinanciranje privatnih dječjih vrtića realizirano je u ovom izvještajnom razdoblju:

- temeljem Odluke sufinanciranju programa predškolskog odgoja u dječjim vrtićima u vlasništvu drugih osnivača na području Grada Požege (Službene novine, broj: 21/24.) sufinanciran je rad privatnih vrtića u iznosu od 140,00 € po djetetu, mjesečno,

- temeljem Odluke o izmjeni Odluke o subvencioniranju obrta za čuvanje djece na području Grada Požege (Službene novine Grada Požege, broj: 8/24.) nastavljeno je subvencioniranje rada djelatnosti obrta za čuvanje djece u iznosu od 100,00 € po djetetu, mjesečno.

U izvještajnom razdoblju vrtićima s područja Požege doznačena su i sredstva iz državnoga proračuna, obračunata temeljem Odluke o raspodjeli sredstava pomoći za fiskalnu održivost vrtića (Službene novine Grada Požege, broj: 21/24.) kojom se utvrđuje iznos sredstava za fiskalnu održivost dječjih vrtića za pedagošku godinu 2024./2025. na području grada Požege.

U istom je razdoblju donijeta i Odluka o sufinanciranju troškova smještaja djece s područja grada Požege u Dječjem vrtiću „Bambi“ Kaptol, Podružnica Alilovci (Službene novine Grada Požege, broj: 14/24.) s iznosom sufinanciranja od 140,00 eura po djetetu mjesečno, a primjenjivat će se sve dok Dječji vrtić Požega ne otvori nove smještajne kapacitete na dvije lokacije na kojima se trenutno izvode radovi na izgradnji i opremanju prostora za smještaj predškolske djece.

Temeljem zaključaka Gradonačelnika sufinancirana je Glazbena škola Požega za sudjelovanje u projektu „Poticanje izvrsnosti“ za akademsku godinu 2023./2024. (Službene novine Grada Požege, broj: 22/24.), Katolička osnovna škola Požega za organizaciju 7. Festivala matematike Vallis aurea mathematicorum (Službene novine Grada Požege, broj: 12/24.) te Gimnazija Požega za tiskanje dodatnih primjeraka monografije (Službene novine Grada Požege, broj: 22/24.).

Odlukom o kriterijima, mjerilima i načinu financiranja decentraliziranih funkcija osnovnog školstva u Gradu Požegi u 2024. godini (Službene novine Grada Požege, broj: 6/24. i 11/24., 18/24. i 22/24.) i Odlukom o financiranju Katoličke osnovne škole u Požegi iz decentraliziranih sredstava u 2024. godini (Službene novine Grada Požege, broj: 6/24., 11/24.), te Proračunom Grada Požege za 2024. godinu i Programom javnih potreba u predškolskom odgoju i školstvu u Gradu Požegi za 2024. godinu (Službene novine Grada Požege, broj: 20/23., 8/24., 14/24. i 21/24.), predviđeni su i financirani rashodi iz sredstava zakonskog standarda za prijevoz učenika osnovnih škola, materijalni i financijski rashodi, te rashodi dodatnog ulaganja u nefinancijsku imovinu, nabave opreme i knjiga. Iz sredstava iznad zakonskog standarda školama kojima je osnivač Grad Požega financiran je prijevoz učenika i ostali materijalni rashodi, te rashodi nastavnika produženog boravka i asistenata u nastavi. Katoličkoj osnovnoj školi u Požegi sufinanciran je projekt Festival matematike u Požegi.

Nastavljen je i Program financiranja prehrane učenika osnovnih škola s iznosom od 1,33 eura po danu po učeniku, za koji su sredstva osigurana iz Državnog proračuna RH Grad doznačava  osnovnim školama Grada Požege kojima je osnivač.

Nabava radnih bilježnica za učenike osnovnih škola realizirana je temeljem Odluke o nabavi radnih bilježnica za školsku godinu 2024./2025. (Službene novine Grada Požege, broj: 11/24.) isplatom sredstava osnovnim školama na području Grada Požege kojima je osnivač Grad Požega i Katoličkoj osnovnoj školi u Požegi za nabavljene radne bilježnice.

Grad Požega zajedno s osnovnim školama kojima je osnivač sudjelovao je u programu Agencije za plaćanja u poljoprivredi, ribarstvu i ruralnom razvoju pod nazivom Školski medni dan s hrvatskih pčelinjaka 2024., u okviru kojeg je za učenike prvih razreda od lokalnih proizvođača meda preuzeto i podijeljeno 175 teglica meda.

Proveden je i program „Zdravozupci“ u suradnji s Domom zdravlja Požeško-slavonske županije, kao projekt prevencije i promocije oralnog zdravlja prvoškolaca.

SPORT I SPORTSKE MANIFESTACIJE

U izvještajnom razdoblju sredstva za financiranje sporta u Gradu Požegi iz programa Sportske aktivnosti i Sportske priredbe i manifestacije doznačavaju se Požeškom športskom savezu (u nastavku teksta: PŠS) temeljem planiranih sredstava u Proračunu i Ugovora o izvršavanju Programa javnih potreba u sportu Grada Požege za 2024. godinu koji je zaključen 5. siječnja 2024. godine između Grada Požege i PŠS-a te zaključaka Gradonačelnika.

Financijske potpore PŠS savezu doznačena su za sljedeće namjene:

* + za redovnu djelatnost (zajedničke programe sporta, rad, materijalne troškove i troškove održavanja sportskih objekata, stipendije vrhunskim sportašima i za suce, kotizacije i prijevoz)

- donacije za rad sportskih udruga

- donacije za rad sportskih udruga s invaliditetom

- donacije za kapitalne investicije u sportu

- zajedničke programe HOO i lokalne zajednice: Aktivne zajednice

- sportske priredbe i manifestacije.

ZDRAVSTVO, SOCIJALNA POMOĆ I POMOĆ OBITELJIMA I KUĆANSTVIMA,

Sukladno Odluci o socijalnoj skrbi Grada Požege (Službene novine broj: 20/23.), u  izvještajnom razdoblju odobrena su sredstva za:

* + režijske troškove (96 korisnika zajamčene minimalne naknade) koji obuhvaćaju pomoć u podmirenju najamnine, komunalne naknade, troškova grijanja, vodne usluge i ogrjev

- ostale novčane pomoći (274 korisnika u potrebi)

- novčani dar za svako novorođeno dijete (189 obitelji)

- ljetovanje djece u Baški (29 djece) - prema preporuci škole sufinanciranje ljetovanja učenika u Baški - 307

- prijevoz učenika u Baški-307

- pomoć umirovljenicima s nižim mirovinama (17 umirovljenika s mirovinama manjim od 210,00 €)

- Božićnica umirovljenicima i nezaposlenim hrvatskim braniteljima koji su ostvarili pravo na novčanu naknadu zbog nezaposlenosti (497 umirovljenika u iznosu 80,00 € i 40 branitelja s područja Grada Požege u iznosu 80,00 €)

- akcija Nitko ne smije biti sam (729 samca iznad 70 godina, novčani dar od 15 €  i ručak)

TURIZAM I TURISTIČKE MANIFESTACIJE

U izvještajnom razdoblju Turističkoj zajednici Grada Požege doznačavana su sredstva za izvršavanje dijela Programa Javnih potreba u turizmu, temeljem planiranih sredstava u Proračunu i Ugovora o izvršavanju dijela Programa Javnih potreba u turizmu i ostalih udruga i društava građana u Gradu Požegi za 2024. godinu koji je zaključen 5. siječnja 2024. godine između Grada Požege i Turističke zajednice Grada Požege.

Turističkoj zajednici Grada Požege doznačavana su sredstva za rad (sufinanciranje plaće) te manifestacije (za troškove organizacije Fišijade, Urban festa Požega, organiziranog prijenosa nogometne utakmice EP-a između Hrvatske i Italije, Zlatnih žica Slavonije, Martinja & Okusa jeseni, Adventa u Požegi te Dočeka Nove godine).

NABAVA MOBILNOG KLIZALIŠTA

U vrijeme Adventa u Požegi iznajmljeno je i postavljeno mobilno klizalište, koje su građani koristili od 10. prosinca 2024. godine do 12. siječnja 2025. godine.

PRORAČUNSKI KORISNICI GRADA POŽEGE

U okviru djelokruga rada Upravnog odjela za društvene djelatnosti, kroz lokalnu riznicu praćen je rad proračunskih korisnika, te su odobrena sredstva za programe rada ustanova u kulturi (Gradskog kazališta Požega, Gradskog muzeja Požega i Gradske knjižnice Požega), u predškolskom odgoju (Dječjeg vrtića Požega), u osnovnoškolskom obrazovanju (OŠ Antuna Kanižlića, OŠ Dobriša Cesarića, OŠ Julija Kempfa), te Gradskoga vijeća srpske nacionalne manjine Grada Požege.

3. U Upravnom odjelu za imovinsko-pravne poslove u kojem se obavljaju poslovi upravljanja, otuđivanja i davanja na korištenje nekretnina u vlasništvu Grada, u izvještajnom razdoblju iz područja imovinsko pravnih poslova i upravljanja nekretninama provedeni su postupci javnih natječaja za prodaju nekretnina u vlasništvu Grada kao i postupci javnih natječaja za zakup poslovnih prostora. Prema redovnom tijeku stvari i ako su za to postojali zakonski uvjeti, u izvještajnom razdoblju produživali su se ugovorni odnosi za najam stanova i korištenje poslovnih prostora od strane udruga sa područja Grada Požege.

U odnosu na poslove zastupanja Grada Požege u upravnim i sudskim postupcima koji poslovi su također u nadležnosti ovog upravnog odjela, Grad se odazvao na zaprimljene pozive te aktivno kao stranka u postupku sudjelovao na sudskim ročištima.

Iz nadležnosti Upravnog odjela za imovinsko-pravne poslove u ovom izvještajnom razdoblju iz stambenih odnosa i raspolaganja poslovnim prostorima i drugom imovinom Grada, doneseno je ukupno 28 odluka, 30 zaključaka i potpisano je 25 ugovora.

Iz nadležnosti Odsjeka za ITU mehanizam ovog Upravnog odjela, u ovom izvještajnom razdoblju izvršene su sljedeće aktivnosti:

- dostava ažuriranih podataka i izrada Registra zaposlenika tijela SUK-a

- izrada i dostava obrasca šestomjesečnog izvješća o provedbi dodijeljenih funkcija i zahtjeva za isplatu bespovratnih sredstava

- tablice izvješća o namjenama i iznosima utrošenih sredstava tehničke pomoći te plana korištenja sredstava tehničke pomoći za naredno razdoblje

- sudjelovanje na koordinacijskim sastancima

- izrada Izvješća o napretku pripreme i provedbe projekata koji će se financirati kroz ITU mehanizama, ocjenjivanje kvalitete i potpisivanje Ugovora.

4. U izvještajnom razdoblju kroz Upravni odjel za komunalne djelatnosti i gospodarenje GradaPožege, u odnosu na planirana sredstva od 17.876.526,00 € za 2024. godinu, realizirana su sredstva od 6.547.017,02 € i to kroz program osnovne aktivnosti upravnih tijela, veterinarsko zdravstvenu zaštitu, održavanje, ulaganje, gospodarstvo, financiranje DVD-a i VZ, Civilnu zaštitu, te kroz programe vezane uz rad Odsjeka za gospodarstvo, poduzetništvo i europske integracije.

REDOVNA DJELATNOST

U području redovne djelatnosti upravnih tijela od ukupno planiranih 115.249,00 € za 2024. godinu, realizirano je za projekte i aktivnosti u izvještajnom razdoblju 63.144,46 € za aktivnosti i troškove koji nisu planirane kroz ostale programe, a u sklopu veterinarske zaštite životinja nastavljeno je sufinanciranje troškova sterilizacije i kastracije pasa i mačaka i mikročipiranje na području grada Požege, te usluge skloništa za životinje i zbrinjavanje pasa. U sklopu Programa zaštite divljači nastavljeno je s određenim aktivnostima za provođenje Programa.

ODRŽAVANJE

U području održavanja od ukupno planiranih 2.656.551,00 € za 2024. godinu, u izvještajnom razdoblju realizirano je 1.132.077,43 € za sljedeće projekte i aktivnosti:

* održavanje javnih površina na kojima nije dopušten promet motornim vozilima
* održavanje nerazvrstanih cesta, sanacije asfaltnih površina, vertikalna signalizacija nerazvrstanih cesta, održavanje makadama, horizontalna i svjetlosna signalizacija i sl.
* održavanje javne rasvjete temeljem godišnjeg ugovora i troškovi električne energije za javnu rasvjetu
* sakupljanje i odvoz otpada, javna higijena, košnja zelenih površina
* na temelju Ugovora o obavljanju usluge preventivne deratizacije na području Grada Požege nastavljeno je s jesenskom deratizacijom
* izvršena je sanacija divljih odlagališta na području grada Požege
* u sklopu projekta Izobrazno-informativne aktivnosti na području grada Požege tiskan je promidžbeni materijal u cilju podizanja svijesti djece za odvajanje otpada
* u sklopu zajedničkih aktivnosti upravljanja i održavanja utrošena sredstva odnose se na režijske troškove i troškove premija osiguranja objekata, kao i ostale aktivnosti potrebne za redovno funkcioniranje objekata u vlasništvu Grada Požege, a koji su neophodni za omogućavanje redovnog poslovanja
* nastavljeno je s aktivnostima u vezi održavanja stambenih i poslovnih prostora.

ULAGANJE

U području ulaganja od ukupno planiranih 10.621.749,00 € za 2024. godinu, u izvještajnom razdoblju realizirano je 3.079.101,26 € za sljedeće projekte i aktivnosti:

* izgradnja Vinorodne ulice u Novom Selu
* rekonstrukcija nogostupa u Zagrebačkoj ulici u Požeg,
* izradu glavnog projekta za izgradnju pješačke staze u ulici Juraja Križanića
* izvršena je izgradnja javne rasvjete u na šetnici uz Orljavu, te je izrađen projekt nadogradnje javne rasvjete u određenim ulicama u Požegi
* izgradnja internih prometnica i površinske odvodnje na groblju Krista Kralja
* nastavljeno je sudjelovanje u realizaciji Projekta Aglomeracija Požega i Pleternica
* u sklopu projekta Nabava urbane opreme nastavljeno je redovitim održavanjem urbane opreme na području grada Požege, te je izvršena nabava žardinjera, te klupa i koševa za otpad na šetnici uz Orljavu
* sufinanciranje izgradnje tržnice u Cvjetnoj ulici u Požegi na temelju ugovora
* izvršena je nabava i ugradnja sustava video nadzora
* nastavljeno je s održavanjem dječjih igrališta i nabavu opreme za dječja igrališta
* izrađena je projektna dokumentacija za izgradnju atletske staze i idejni projekt tribina u sklopu projekta Izgradnja atletskog stadiona u Požegi
* nabava arhivskih ormara, uredskog namještaja i računalne opreme za potrebe Gradskog muzeja u Požegi
* izrađen je troškovnik za gradnju zgrade mrtvačnice na groblju u Staroj Lipi, te je ugrađena stolarija na kapelici u Šeovcima
* u sklopu ulaganja u društvene domove izvršena je nabava robe i opreme za potrebe domova u Šeovcima i Seocima
* nastavljeno je s izgradnjom dječjeg vrtića u Požegi
* u okviru projekta Revitalizacija povijesne jezgre grada Požege izrađen je Idejni projekt za izgradnju društvenog poduzetničkog centra i rekonstrukciju Trga Sv. Trojstva, te glavni projekt za izgradnju dijela Ulice Matice Hrvatske i Sokolove ulice
* izrađen je troškovnik opreme za nadogradnju dječjeg vrtića u Rudinskoj
* završeno je s projektom uređenja dječjeg igrališta vrtića Cvjetna livada, te su u sklopu projekta postavljene nove sprave, izrađena ograda i sjenica
* izvršeni su konzervatorsko restauratorski radovi u zgradi dr. Arch u Požegi
* započeli su radovi na rekonstrukciji nogometnog igrališta NK Slavonija
* izrađeno je idejno arhitektonsko rješenje adaptacije i projekt uklanjanja zgrade u ulici M. Gupca u Požegi, te snimka postojećeg stanja
* izrada geodetskih elaborata, geodetskih podloga, troškovnika i sl.
* završeno je s izradom IV. izmjenom i dopunom PPU Grada Požege
* izvršena je novelacija projektne dokumentacije – sanacija klizišta u ul. Marka Marulića.

GOSPODARSTVO

U području gospodarstva od ukupno planiranih 495.644,00 € za 2024. godinu, u izvještajnom razdoblju realizirano je 263.277,89 € za sljedeće projekte i aktivnosti:

* na temelju Javnog poziva za dodjelu potpora u turizmu na području Grada Požege za 2024. godinu potpisano je šest Ugovora o dodjeli potpora u turizmu za 2024. godinu za ukupno 35 ležaja
* potpisana su četiri Ugovora o isplati poticaja za uzgoj i držanje krava te sedama Ugovora o sufinanciranju umjetnog osjemenjivanja krmača i nazimica i goveda,
* nastavljeno je financiranje subvencije gradskog prijevoza
* nastavljeno je sufinanciranje rada reciklažnog dvorišta u Požegi
* kroz program Poticanje zapošljavanja i razvoja poduzetništva sukladno Odluci o potporama za zapošljavanje i razvoj poduzetništva na području Grada Požege u 2024. godini i Javnom pozivu potpisano je 36 Ugovora o dodjeli potpora za zapošljavanje i razvoj poduzetništva.

VATROGASTVO

U području vatrogastva od ukupno planiranih 88.584,00 € za 2024. godinu, u izvještajnom razdoblju realizirano je 36.784,47 € za isplatu donacija prema Dobrovoljnom vatrogasnom društvu i Vatrogasnoj zajednici.

CIVILNA ZAŠTITA

U području civilne zaštite od ukupno planiranih 12.435,00 €, u izvještajnom razdoblju realizirano je 8.135,40 € za uslugu vođenja poslova civilne zaštite, te za uslugu izrade procjene rizika od velikih nesreća i plan djelovanja u prirodnim nepogodama.

ODSJEK ZA GOSPODARSTVO, PODUZETNIŠTVO I EUROPSKE INTEGRACIJE

Programi Odsjeka za gospodarstvo, poduzetništvo i europske integracije planirani su kroz Upravni odjel za komunalne djelatnosti i gospodarenje u ukupnom iznosu od 3.886.314,00 € za 2024. godinu i u izvještajnom razdoblju realizirani su u iznosu od 1.964.496,11 €. Sredstva su predviđena i utrošena u svrhu realizacije projekta financiranih dijelom iz općih sredstava proračuna Grada, dijelom iz pomoći državnoga proračuna i strukturnih fondova Europske unije, te drugih izvora.

Požeške bolte **-** projekt podrazumijeva rekonstrukciju zgrade Gradskog muzeja i postavljanje stalnog muzejskog postava i dovršetak projekta uređenja centra za posjetitelje Požeška kuća.

Realizirani troškovi u izvještajnom razdoblju predstavljaju završetak radova u zgradi muzeja.

Nastavljeno je s radovima na izgradnji tribine na stadionu Slavonije.

Sklopljen je Ugovor za Digitalnu transformaciju Prostornog plana uređenja Grada Požege s ciljem olakšavanja, osuvremenjivanja, unificiranja i digitaliziranja procedura izrade prostornih planova, te omogućivanja uspostava platformi i digitalnih infrastrukturnih servisa za unapređenje pružanja elektroničkih javnih usluga te smanjiti opterećenja građanima, poslovnim subjektima i investitorima, nije bilo realizacije projekta.

Završen je projekt Petica za dvoje VII. faza, te troškovi koji su realizirani odnose se na rashode za zaposlene odnosno plaće pomoćnika u nastavi čija je zadaća pomoći učenicima s teškoćama koji ne mogu samostalno svladavati nastavne sadržaje kako bi se doprinijelo njihovoj uključenosti u izvođenje nastavnog plana i programa te boljoj uspostavi socijalne interakcije s ostalim učenicima te učiteljima i nastavnicima.

Započeta je provedba projekta Petica za dvoje – VIII. faza, realizirani troškovi se odnose na rashode za zaposlene odnosno plaće pomoćnika u nastavi čija je zadaća pomoći učenicima s teškoćama koji ne mogu samostalno svladavati nastavne sadržaje kako bi se doprinijelo njihovoj uključenosti u izvođenje nastavnog plana i programa te boljoj uspostavi socijalne interakcije s ostalim učenicima te učiteljima i nastavnicima.

U sklopu programa Poticanje ruralnog razvoja izvršeno je plaćanje članarine u LAG-u Barun Trenk.

U sklopu projekta PUK – IV. FAZA zaposleno je 33 osoba, u promatranom razdoblju nije bilo novog zapošljavanja te se sredstva odnose na plaće teže zapošljivih žena, materijala potrebnih za obavljanje posla te ostale troškove koje mogu pomoći pri uspješnom obavljanju svakodnevnih zadataka. Troškovi se u najvećoj mjeri odnose na rashode za zaposlene.

Nabavljena je računalna oprema u sklopu projekta PRO-EFFICIENT čiji je cilj promicanje obnovljivih izvora energije na području Republike Hrvatske i Republike Srbije.

Projekt Izgradnja OŠ u naselju Babin Vir – odnosi se na troškove izrade projektno tehničke dokumentacije za izgradnju osnovne škole s pripadajućom dvoranom, čime će se ostvariti preduvjeti za ostvarivanje jednosmjenskog rada na području grada Požege. U ovom izvještajnom razdoblju sredstva su utrošena za uslugu izrade projektno-tehničke dokumentacije.

Izrađena je projektno-tehnička dokumentacija za pripremu projekta "Smart City Požega".

Sklopljen je ugovor o nabavi usluge izrade „Strategije zelene urbane obnove Grada Požege“ čime se započelo s realizacijom navedenog projekta. Riječ je o strateškom dokumentu kojim se potiče razvoj zelene infrastrukture u urbanim područjima i kružnog gospodarenja prostorom i zgradama za razdoblje do 2030. godine. Cilj projekta je kreiranje strateške podloge kojom će Grad Požega ostvariti ciljeve razvoja zelene infrastrukture, integraciju NBS rješenja, unapređenje kružnog gospodarenja prostorom i zgradama, ciljeve energetske učinkovitosti, prilagodbe klimatskim promjenama i jačanje otpornosti na rizike.

POTPISANI AKTI

Na temelju posebnih propisa u oblasti komunalnih djelatnosti, prostornog uređenja, gospodarstva, imovinsko-pravnih odnosa pokrenute su određene aktivnosti i usvojene su određene odluke, kako slijedi:

- izdano je 57 posebnih uvjeta gradnje i 35 potvrda Glavnog projekta

- potpisana su 22 ugovora o korištenju javne površine radi izvođenja radova

- izdano je 17 rješenja ili zaključaka o privremenoj prometnoj regulaciji, zatvaranju prometa i korištenju parkirnog prostora

- u nadležnosti Upravnog odjela za komunalne djelatnosti i gospodarenje doneseno je 40 odluka i zaključaka u svrhu izdavanja različitih suglasnosti, isplate sredstava i sl.

- u području izdavanja rješenja za komunalnu naknadu, spomeničku rentu i komunalni doprinos izdano je 388 rješenja

- izdano je 17 rješenja o naknadi za zadržavanje nezakonito izgrađene zgrade u prostoru

- izdano je 300 rješenja o obračunu naknade za uređenje voda.

KOMUNALNO REDARSTVO

U području komunalnog redarstva:

* izdana su 32 rješenja o zakupu javnih površina i sklopljena su dva Ugovora o zakupu javne površine

- izdana su 34 zaključka o korištenju javne površine bez naknade

- napisana su 52 zapisnika, dopisa i službene zabilješke u pogledu provođenja mjera sukladno odlukama Grada Požege

- osam rješenja o pristupu s javne površine

- 30 rješenja za uklanjanje ambrozije.

PROMETNO REDARSTVO

U području prometnog redarstva izdano je 350 obavijesti o počinjenom prekršaju.

PODRUČJE NAPLATE PRIHODA

U svrhu naplate potraživanja izdano je ili pokrenuto:

* 49 opomena za najam javnih površina
* 169 opomena za spomeničku rentu
* 2839 opomena za fizičke osobe za komunalnu naknadu i naknadu za uređenje voda
* 231 opomena za pravne osobe za komunalnu naknadu i naknadu za uređenje voda
* 53 opomena za naknadu za zadržavanje nezakonito izgrađene zgrade u prostoru
* 343 ovrha za komunalnu naknadu i
* osam ovrha za naknadu za uređenje voda.

PRORAČUNSKI KORISNICI

1. LOKALNA RAZVOJNA AGENCIJA POŽEGA (u nastavku teksta: Agencija) u izvještajnom razdoblju ostvarila je ukupne prihode i primitke u iznosu od 137.664,22 €, dok ukupno realizirani rashodi i izdatci tijekom istog razdoblja iznose 155.937,96 € iz čega proilazi ukupni manjak prihoda u odnosu na rashode u izvještajnom razdoblju u iznosu od 18.273,74 €, međutim na razini cjelokupne 2024. godine ostvaren je ukupni višak prihoda u odnosu na rashode u iznosu od 5.501,76 €.

Sukladno Planu rada za 2024. godinu, u izvještajnom razdoblju obavljala je sljedeće aktivnosti:

1. Sudjelovala u koordinaciji izrade i usvajanja Strategije razvoja urbanog područja grada Požege za financijsko razdoblje od 2021. do 2027. godine koja je preduvjet za korištenje mehanizma Integriranih teritorijalnih ulaganja (ITU) koji za cilj imaju stavljanje naglaska na urbana područja kao pokretače razvoja, jačanje teritorijalne suradnje u ujednačavanje regionalnog razvoja te je ista usvojena od strane Gradskog vijeća Grada Požege u siječnju 2024. godine, pratila je provedbu Provedbenog programa Grada Požege te je pripremljeno godišnje izvješće o provedbi Provedbenog programa, pripremala projekte sukladno raspoloživim natječajima, provodi projekte sukladno raspoloživim sredstvima, poticala zajedničke razvojne projekte s drugim jedinicama lokalne i područne (regionalne) samouprave.

2. Sudjelovala je u predlaganju i pripremi razvojnih i strateških projekata regionalnog razvoja statističke regije. Također, aktivno je surađivala s drugim lokalnim razvojnim agencijama i regionalnim koordinatorima radi stvaranja i provedbe zajedničkih projekata, tako je održan jedan sastanak s projektnim konzorcijem s područja Republike Hrvatske i 5 međunarodna sastanka s projektnim konzorcijem koji uključuje partnere iz Srbije kao i 2 sastanka sa projektnim konzorcijem iz Mađarske i Slovenije. Agencija sudjeluje u pripremi strateškog projekta Izgradnja i opremanje Atletskog stadiona u Požegi.

3. Pripremala je projekte sukladno dostupnim pozivima iz Nacionalnog plana oporavka i otpornosti 2021.-2026. te drugih Poziva i Natječaja koji su bili dostupni za jedinice lokalne samouprave i javne institucije, proračunske korisnike Grada Požege u 2024. godini. Nadalje, Agencija je za Grad Požegu sudjelovala u pripremi i prijavi 14 projekata iz EU natječaja i nacionalnih poziva nadležnih ministarstava i državnih tijela, ukupne vrijednosti 24.649.535,88 € te u provedbi petnaest projekata ukupne vrijednosti 9.483.925,55 €.

4. Pružila je tehničku pomoć javnim ustanovama kojima je osnivač Grad Požega o mogućnostima financiranja iz EU fondova i drugih izvora financiranja. Djelatnici Agencije su pratili aktualne natječaje te informirali čelnike šest ustanova o otvorenim natječajima i javnim pozivima a prijavljeno je dva projekta te jedan u provedbi.

5. Pružala je savjetodavnu pomoć vezano za mogućnosti apliciranja na otvorene natječaje zainteresiranim gospodarskim subjektimai organizacijama civilnog društva. Djelatnici Agencije Požega pružali su savjetodavne usluge oko mogućnosti financiranja i prijave na natječaje više organizacija civilnog društva.

Agencija je zadužena i za upravljanje Poduzetničkim inkubatorom Požega te je na dan 31. prosinca 2024. godine bilo popunjeno 92,3% kapaciteta Poduzetničkog inkubatora (ukupno 9 uredskih prostora i 3 proizvodne hale). Konferencijsku dvoranu Poduzetničkog inkubatora u Požegi u drugoj polovici 2024. godine koristilo je 161 sudionika kroz 14 radni dan te ukupno 16 sati.

U izvještajnom razdoblju djelatnici Agencije sudjelovali su na ukupno 15 edukacija, radionica odnosno predavanja.

Agencija je surađivala s relevantnim ministarstvima, agencijama, organizacijama i institucijama.

2. JAVNA VATROGASNA POSTROJBA GRADA POŽEGE (u nastavku teksta: JVP) u izvještajnom razdoblju utrošila je iznos od : 408.972,96 €.

JVP izvršila je sve obaveze prema svojim zaposlenicima, te ostala materijalna prava.

U JVP vršeno je održavanje opreme i vozila, održavanje okoliša oko vatrogasnog doma te kupljena je sljedeća nova oprema ( 10 kom „C“ tlačnih cijevi, pet kom „B“ tlačnih cijevi, oprema za spašavanje iz dubina i visina, auto-prikolica, računalo, mlaznice, četiri usisne cijevi sa usisnom sitkom „B“, 10 kom „D“ tlačnih cijevi za požare otvorenog prostora).

Sukladno zapovjedi glavnog vatrogasnog zapovjednika RH tri djelatnika JVP bila su poslana na dislokaciju u Zadar (Borik) na dopunu državne intervencijske vatrogasne postrojbe.

U izvještajnom razdoblju u JVP provedena je edukacije vatrogasaca kroz izradu tema i izvođenje taktičkih zadataka u krugu postrojbe. Postrojba je sudjelovala na natjecanju za spašavanje u prometu u Karlovcu i u Češkoj. Djelatnici su sudjelovali i na natjecanju iz spašavanja iz dubina i visina koje se održalo u Kutini.

JVP je sudjelovala s pet vatrogasaca na 14. stručnom skupu vatrogasaca u organizaciji Hrvatske vatrogasne zajednice u Vučevici. Četiri djelatnika su položila stručni ispit za rukovatelja s posudama pod stalnim tlakom, jedan djelatnik je položio stručni ispit za vođenje vatrogasnih intervencija. Također, JVP je provela osposobljavanje oružanih snaga RH u području zaštite od požara.

JVP uz redovnu djelatnost imala je sljedeće intervencije:

|  |  |  |  |  |
| --- | --- | --- | --- | --- |
| Mjeseci | Broj int. | Požarne int. | Tehničke int. | Ostale int. |
| Srpanj | 59 | 3 | 45 | 11 |
| Kolovoz | 41 | 2 | 28 | 11 |
| Rujan | 45 | 9 | 23 | 13 |
| Listopad | 25 | 0 | 13 | 12 |
| Studeni | 27 | 4 | 9 | 14 |
| Prosinac | 31 | 1 | 9 | 21 |
| Ukupno | 228 | 19 | 127 | 82 |

Napomena ostale intervencije se odnose na osiguranje kazalištu, prijevoz vode, izvid i lažne dojave.

Osim redovnog dolaska u JVP) bilo je dolazaka djelatnika i van radnog vremena prema sljedećoj tablici

|  |  |
| --- | --- |
| Mjeseci | Dolasci |
| Srpanj | 17 |
| Kolovoz | 13 |
| Rujan | 11 |
| Listopad | 16 |
| Studeni | 4 |
| Prosinac | 0 |
| Ukupno | 61 |

5. U izvještajnom razdoblju Služba za javnu nabavu provela je 12 postupaka javne nabave i 54 postupka jednostavne nabave robe, radova i usluga, kako slijedi:

- u postupcima jednostavne nabave donesene su 54 odluke o imenovanju povjerenstva, 49 odluka o odabiru, pet odluka o poništenju i potpisana je 48 ugovora o nabavi roba, usluga i radova

- u postupcima javne nabave doneseno je 12 odluka o imenovanju povjerenstva, 10 odluka o odabiru, dvije odluke o poništenju i potpisano je devet ugovora o nabavi roba, usluga i radova.

6. U izvještajnom razdoblju na prijedlog Službe za unutarnju reviziju, Gradonačelnik je donio Godišnji plan Službe za unutarnju reviziju za 2025. godinu.

**III.** OSTALE AKTIVNOSTI GRADONAČELNIKA

U Upravnom odjelu za samoupravu, u ovom izvještajnom razdoblju evidentirane su ostale aktivnosti Gradonačelnika. Pregled svih aktivnosti Gradonačelnika od interesa za javnost predstavlja redovno objavljivanje svih informacija na službenim internetskim stranicama Grada Požege (u nastavku teksta: Grad).

Vidljiv i lako dostupan je Kalendar događanja, gdje se svakodnevno osvježava sadržaj najave događaja. Tijekom ovog izvještajnog razdoblja objavljeno je 199  aktivnosti Gradonačelnika.

Događaji i različite manifestacije, priredbe i sl. redovno se najavljuju na konferencijama za novinare, a javnost je i posredstvom drugih medija obavještavana o događanjima i skupovima koje je organizirao Grad ili u kojima sudjeluje.

U skupini Vijesti obuhvaćena je aktivnost na razini Grada. U ovom izvještajnom razdoblju objavljeno je 251naslova, s višestrukim brojem fotografija. Objavljeni sadržaji na službenim internetskim stranicama Grada prikazuju ostvarivanje funkcije Gradonačelnika i kroz objave svih odluka koje je donosio, te transparentne informacije o događajima koje je Grad organizirao ili su od posebnog interesa za Grad.

Odjeljak Vijesti na službenoj internetskoj stranici Grada se može grupirati prema određenim područjima, tako da ovaj pregled ima sljedeći broj objava: Grad – 63, Gospodarstvo – 8, Gradska uprava – 37, Kultura – 62 , Sport – 18, Turizam - 11 naslova;  Ostalo - 52.

Službene internetske stranice Grada Požega imaju dnevno prosječno 3294 posjeta.

Pregled objavljenih informativnih sadržaja daje se u nastavno navedenoj tabeli:

|  |  |
| --- | --- |
| Područje | Broj u izvještajnom razdoblju |
| Grad | 63 |
| Gospodarstvo | 8 |
| Gradska uprava | 37 |
| Kultura | 62 |
| Ostalo | 52 |
| Sport | 18 |
| Turizam | 11 |
| UKUPNO | 251 |

Na ovaj način pregledno, ažurno, ali i detaljno daje se jednostavna mogućnost svakom građaninu da prati kako Gradska uprava i Gradonačelnik ostvaruju svoje funkcije.

Gradonačelnik Grada Požege i/ili njegov zamjenik od početka srpnja do kraja prosinca 2024. održali su sastanke s pravnim ili fizičkim osobama, a sve u svrhu ostvarenja brojnih projekata na dobrobit Grada i njegovih građana. U cilju ostvarivanja javnosti rada Gradonačelnika i informiranja javnosti o radu Gradske uprave, predstavnici medija redovito su izvješćivani i pozivani te kontinuirano prate sjednice Gradskog vijeća, konferencije za novinare, prijeme i događanja i ostale aktivnosti Grada Požege. Gradonačelnik, njegov zamjenik i suradnici redoviti su sudionici događanja koja se održavaju u našemu Gradu.

U izvještajnom razdoblju Gradonačelnik je primio na razgovor razgovor 246 građana građana. Komunikacija s građanima omogućena je i posredstvom internetskih stranica, gdje se u posebnom odjeljku može postaviti pitanje Gradonačelniku i Gradskoj upravi.

GRADONAČELNIK

dr.sc. Željko Glavić, v.r.